Gee lewe - skenk bloed; laaste kans om Soli in Windhoek te sien; geseënde Kersfees ... lees daarvan en meer in Feldmuis eNuus van 28 November.
Jaargang 15 - Uitgawe 42/2018 - Woensdag 28 November 2018
Die Sinodale Kantoor sal van 1 Desember 2018 tot 6 Januarie 2019 gesluit wees.
Hierdie is die laaste uitgawe van Feldmuis von Schanzen vir 2018. Die Muis sal DV weer op Woensdag 9 Januarie 2019 sy loop neem.
Feldmuis wens sy lesers 'n geseënde Kersfees en die allermooiste vir die nuwe jaar toe.
Gee hoop hierdie fees-seisoen - skenk bloed!
Dit is die versoek van die Bloedoortappingsdiens van Namibië (NAMBTS).
In 'n brief aan kerkleiers in die Khomansstreek sê NAMBTS dat hulle jaarliks bloed kry van net 22,794 aktiewe skenkers. Dit is maar 0.9% van die bevolking. In 2016-17 het meer as 105,000 pasiënte bloed ontvang.
Die vraag na bloed styg voortdurend en die NAMBTS benodig nou meer bloed as ooit tevore.
Spesiale Saterdag-klinieke vir kerk-groepe sal op Saterdag 15 Desember gehou word by die Talstraat-sentrum (09:00 - 14:30) en die United House Sentrum (09:00 - 14:30).
Ons Lewe-met-'n-hoofletter deur die bloed van Christus. Iemand kan lewe-met-'n-kleinletter deur jou bloed.
Nuwe kantoor-ure in 2019 vir Sinodale Kantoor
Gemeentes moet asseblief kennis neem dat die Sinodale Kantoor van 7 Januarie 2019 af net van 07:30 - 13:00 oop sal wees vir die publiek.
Om vir Marelize geleentheid te gee om ongesteurd haar aandag aan haar boekhou-werk te gee, sal ons ongelukkig nie van volgende jaar af meer telefoonoproepe en instap-klante kan help in die middae nie.
Kerke vrygestel van VET-heffing
Die Staatskoerant 6760 van 5 November 2018 maak dit duidelik dat kerke nie nodig het om te registreer vir die Vocational and Training (VET)-heffing nie.
"Faith based organisations" is 'n nuwe toevoeging tot die lys van instansies wat vrygestel is. Ander instansies wat nou ook vrygestel is, is "public educational institutions" en "charitable organisations".
Privaat onderwysinrigtings, diplomatieke en konsulêre missies, skenkingsorganisasies en hulle agente, nie-winsgewende organisasies sowel as nie-regeringsorganisasies was ingevolge 'n vorige kennisgewing reeds vrygestel van die VET-heffing.
"Koebaai, tjeks," in 2019
Die Payment Association of Namibia het aangekondig dat tjeks as manier van betaling teen 30 Junie 2019 sal uitfaseer.
Klik hier om die volledige kennisgewing te sien.
Daar is geen uitsending van Onder die Kameelboom gedurende die vakansie nie. Die volgende uitsending is DV op Sondag 13 Januarie 2019.
• Johann Serfontein (Eros): Donderdag 06/12; 081-124-2541; jfserf@afol.com.na
• Retha Olivier (Aranos): Saterdag 08/12; 081-556-7000; arolivier@iway.na
• Marieta Marais (Sinodale Kantoor): Donderdag 20/12; 081-311-8659; juffroumarieta@gmailcom
• Hester van Zyl (Kunene vir Christus): Vrydag 04/01; 081 149 3092 erik@mtcmobile.com.na
Ons bid vir Verenigde Arabiese Emirate
Oppervlak: 77 700 km2 woestyn en berge in die Arabiese Golf en die Golf van Jemen; beslaan sewe Emirate, met ‘n bevolking van 4,707,3-7 (2010).
Abu Dhabi is die hoofstad; Dubai is die ander bekende stad van die Emirate
Die Britse protektorate het in 1971 onafhanklik geword.
Geen politieke partye of verkiesings word toegelaat nie, daar was ‘n tentatiewe beweging na beperkte demokrasie maar die het nie tot vrug gekom nie – die Arabiese Lente van 2011 het die land grootliks oorgeslaan maar die regering het in respons geïnvesteer in infrastruktuur in die armer noordelike Emirate – wat effektief was om die plaaslike bevolking tevrede te stel.
Die Emir van Abu Dhabi is President van die Opper Raad wat die land regeer.
Die vordering van armoede na ongelooflike welvaart in die nasie is legendaries.
Massiewe ontwikkeling en diversifikasie wat met olie welvaart ontwikkel is het toerisme, handel en die finansiële sektore.
Die grootste ekonomiese dilemma is afhanklikheid van buitelandse arbeid & afname in olie inkomste.
Islam is die staatsgodsdiens maar daar is Vryheid van geloof vir buitelanders, maar uitreiker na inheemse mense en gemeenskappe is verbode.
Moslem 67.65%; Hindoe 15.5%; Christene 8.55%; Boeddhiste 3.7%; Ander 2.4%; Nie-Godsdienstig 1.6% & Bahia 0.6%.
Loof die Here vir: Godsdienstige toleransie en openheid is aan die groei – regerende families het grond beskikbaar gemaak en toegelaat dat plekke van aanbidding gebou word deur verskeie Christen groepe, Hindoes en Sikhs. Bid dat die kerke die afspringplekke sal word vir bedieninge.
Al meer mense uit ander agtergronde kom tot bekering – Arabiere, Suid Asiërs, Oostelike Asiërs en ander ontmoet Jesus persoonlik. Sommige bedieninge raak oorweldig deur die response! Bid dat die tendens sal voortduur en ook vir meer geestelike leiers wat die nood kan hanteer.
Bid vir: Groter openheid van die mense as gevolg van die radikale veranderinge oor die afgelope paar dekades aanleiding sal gee tot groter ontvanklikheid vir die Evangelie - die opbloei van radikale Islam as ‘n reaksie op die meer oop gemeenskap het gelei tot groter beperkings. Bid dat die tendens omgekeer sal word; en dat kontak met Christene sal lei tot ‘n groei in bekerings.
Bid ook vir buitelandse Christen gemeenskappe vir wysheid in die area en waagmoed – ook dat die Here die atmosfeer in die algemeen so sal beïnvloed dat die Evangelie vrylik gedeel mag word.
Loof die Here dat Christene buitelanders toegelaat word om meer vrylik as vantevore hulself uit te leef en selfs toegelaat word om Christen verblyf kampongs op te rig wat gebruik word as plekke van aanbidding en uitreik. Bid vir bewaring, wysheid en die vermoë om diskreet te wees; ook vir die plaaslike mense wat tot geloof gekom het en wat ‘n hart vir hul eie mense het;
Mediese fasiliteite word al meer met buitelanders beman; Bid dat die Here godvresende mense strategies sal plaas as personeel wat van daar wye invloed sal kan uitoefen.
Die Christen Arabier word blootgestel aan vervolging – Bid vir hulle bewaring; ook dat hulle getrou sal bly aan die Here en dat hulle waagmoed sal hê en getrou sal bly; ook vir buitelandse Christene om hulle te mentor en te begelei en in te lei in dissipelskap
Onbereiktes: die Arabiese bevolking – van beide opgeleide stedelinge en ongeletterde landelikes – hulle was in Islam as ‘n lewenswyse vir so lank dat geloof en die sosiale lewe onskeibaar is – dit maak dit bykans onmoontlik om na ‘n ander geloof oor te gaan en die bedreiging vanuit die geledere van ekstremiste maak dit nou nog minder waarskynlik. Bid dat die Here getroue getuies onder hulle sal plaas wat respek sal verdien van die plaaslike bevolking en sodoende effektiewe getuies sal word.
Die Moslem uitlandse gemeenskappe uit Iran, Pakistan, Somalië en Soedan, waar daar geen bekende groep gelowiges teenwoordig is nie - dat die Here hierin sal voorsien
Vroue is minder gemarginaliseerd as in ander Arabiese lande, maar is nogtans sosiaal geïsoleerd van kontak met Christene – Bid vir gemeenskap en genade vir die wat heimlik glo.
Gyang is a 27-year-old Christian living in Nigeria.
He is a student at the Department of Civil Engineering at the University of Jos and the only surviving member of a family of seven. Just a few weeks ago Gyang saw a post on Facebook about how his village had come under attack from Fulani militants. Almost immediately he called home to speak to his father, Rev Adamu Gyang, …
Bid saam vir die #46 land op die Geopende Deure Wêreldwaarnemingslys, Oman.
Islam is die staatsgeloof en oorheers die samelewing, asook die politieke en die regstelsel. Daar word aanvaar dat alle burgers Moslem is. Alle staatskole bied Islam as vak aan. Alhoewel Oman baie min... Klik om verder te lees >>